Моттаевэ Светланэ

* * *

ИмыщIар хэт гуауэм чэф?
Чэф гуфIэгъуэм имыщIар хэт?
ГъащIэ гуэр къэзыгъэщIауэ
ЩыIэ зи нэр мыхъуа псыф?
Хэт, Iуэху ищIэу, емышар?
Тыншу улъэIэсрэ гугъэм?
Хэт зэгуэр щIемыгъуэжар,
КъищIэжауэ и щыуагъэр?
Хэт зэ къызыщымыхъуар,
Къемылыну гузэвэгъуэм?
Уафэм къыщыблэ и вагъуэм
Хэт итIани мылъыхъуар?
ЦIыхур цIыхуу дунейм теткъэ?
Гуауэм псэкIэ ар пэщIэткъэ?
* * *

Насып-вагъуэ жыжьэ,
Си нэр къызыхуикI.
Уэ узейр си жэщхэрщ -
Уэгум укъимыкI.
Жьыбгъэр, уэсыр, уэшхыр
ЩIым щысхузэблокI.
Гуауэм сыхуэгъэшкъым,
Къуршу сыбэшэчщ.
…Мы илъэс ежэжьми
Си фIыщIэ хуэсщIынщ.
ГъатхэщIыр жыжьэжкъым -
Кърухэм сапежьащ.
ЗэзыдзэкIар Бицу Анатолэщ.
